Ο **Ντανιήλ Βαλέριεβιτς Κοζλόφσκι** (Ρώσικα: Данила Валерьевич Козловский) είναι Ρώσος ηθοποιός και μοντέλο (γεννημένος 3 Μαΐου του 1985).

Βίος
----

Ο Ντανίλα Κοζλόφσκι γεννήθηκε στις 3 Μάη του 1985 στη Μόσχα. Η μητέρα του, Ναντέζντα Ζβινιγκορόντσκαγια, είναι ηθοποιός και ο πατέρας του, Βαλέρι Κοζλόφσκι, ήταν καθηγητής στο Κρατικό Πανεπιστήμιο της Μόσχας στα μέσα μαζικής επικοινωνίας. Έχει έναν μεγαλύτερο αδερφό, τον Γεγκόρ, και έναν μικρότερο αδερφό, τον Ιβάν. Από νεαρή ηλικία , ο Ντανίλα έμαθε χορό, μουσική, μαθαίνοντας να παίζει σαξόφωνο και άλτο. Κατά τα πρώτα χρόνια του, άλλαζε συχνά σχολεία, πιθανόν λόγω ζητημάτων πειθαρχίας. Έκανε το μεγάλο ντεμπούτο του στη μικρή οθόνης το 1994, παίζοντας έναν προβληματικό νέο, τον Ντένις στην τηλεοπτική ρωσική σειρά **Простые истины** (Simple Truths-Απλές Αλήθειες).

Το 1996 έγινε δεκτός στη Ναυτική Στρατιωτική Σχολή, στην οποία μαθήτευσε μέχρι την αποφοίτησή του, το 2002. Μετά την αποφοίτησή του εγγράφηκε στην Αγία Πετρούπολη, στο Θέατρο Arts Academy, στην υποκριτική/σκηνοθεσία και καθηγητής του ήταν ο Λεφ Ντόντιν. Κατά τη διάρκεια του τέταρτου έτους έκανε το ντεμπούτο του στη σκηνή του Μικρού Δραματικού Θεάτρου, που παίζει το ρόλο του Έντγκαρ στον "Βασιλιά Ληρ" του 2006. Ο ρόλος του του έδωσε το πρώτο θεατρικό του βραβείο, ένα ειδικό βραβείο Εμπειρογνωμόνων του Συμβουλίου της "Gold Sofit" (το κορυφαίο βραβείο θεάτρου στην Αγία Πετρούπολη) για το καλύτερο ντεμπούτο.

Έχει λάβει το εθνικό βραβείο *Χρυσού Αετού* για το **Soulless** (Духless), κερδίζοντας την υποψηφιότητα καλύτερου ηθοποιού.
Το 2014 έπαιξε τον Ντιμίτρι Μπελίκοβ στην πρώτη αμερικανική ταινία του, **Vampire Academy** μαζί με τη Ζόι Ντόιτς, τη Λούσι Φράι και τον Ντόμινικ Σέργουντ. Το 2015 θα παίξει τον ρόλο του Έραστ Φαντόριν, στο "The Decorator", βασισμένο στο μυθιστόρημα του Μπαρίς Ακούνιν. Έπαιξε τον ρόλο του Ίγκορ Ντόριν, στην ταινία **The Spy** (Шпион) μαζί με τον Φιόντορ Μπονταρτσούκ, βασισμένο στο μυθιστόρημα του Ακούνιν.

Προσωπική Ζωή
-------------

Έχει δύο αδέρφια, τον Γιεγκόρ και τον Ιβάν. Στα τέλη του 2008 παντρεύτηκε την ηθοποιό Ούρσουλα Μαγκνταλένα Μάλκα. Το διαζύγιο του ζευγαριού βγήκε το 2011. Το 2012 αρραβωνιάστηκε τη Ρωσίδα ηθοποιό και μοντέλο Γιούλια Σνιγκίρ αλλά η σχέση τους τελείωσε στις αρχές του 2013. Το 2014 αρραβωνιάστηκε την ηθοποιό, μοντέλο και συγγραφέα Όλγκα Ζούεβα.

Ο Κοζλόφσκι συμμετέχει ενεργά σε φιλανθρωπικές οργανώσεις.

Στοιχεία
--------

* Ύψος: 1,84
* Χρώμα Ματιών: Καστανά
* Χρώμα Μαλλιών: Καστανά
* Ζώδιο: Ταύρος
* Περιγραφή: Ευρωπαίος Ρώσος
* Γλώσσες: Ρώσικα, Αγγλικά, Ιταλικά
* Σύντροφος: Όλγκα Ζούεβα

Φιλμογραφία
-----------

| Έτος | Τίτλος | Ρόλος | Σημειώσεις |
| --- | --- | --- | --- |
| 1994 | *Simple Truths* | Ντένις | Σειρά |
| 2004 | *Sissi: The Rebel Empress* | Φρανς Τζόζεφ | Ταινία |
| 2005 | *Garpastum* | Νικολάϊ | Ταινία |
| 2006 | *Alka* | Λιόνιια Αστάχοφ | Μίνι σειρά |
| 2007 | *Lenin's Legacy* | Σεργκέι | Μίνι σειρά |
| 2008 | *Πίσω στο χρόνο (ταινία)* | Σεργκέϊ *Μπόρναμ* Φιλάτοφ | Ταινία |
| 2009 | *Jolly Fellows* | Λιούσια | Ταινία |
| 2009 | *A. D.* | Ντανιήλ Αγκέγεφ | Ταινία |
| 2010 | *Moscow, I Love You! (ταινία)* | Οδηγός Ταξί | Ταινία |
| 2011 | *Gulf Stream Under the Iceberg* | Άρι Μπρούλσκι | Ταινία |
| 2011 | *Hamlet of the 21st Century* | Λαέρτης | Ταινία |
| 2011 | *Πέντε νύφες (ταινία)* | Αλεξέι Καβέριν | Ταινία |
| 2012 | *Ο Κατάσκοπος (ταινία)* | Γιεγκόρ Ντόριν | Ταινία |
| 2012 | *Άκαρδος* | Μαξ Αντρέγεφ | Ταινία |
| 2012 | *Θρύλος № 17 (ταινία)* | Βαλέρι Χαρλάμοφ | Ταινία |
| 2013 | *It All Began in Kharbin* | Μπορίς Γιεϊμποζένκο | Ταινία |
| 2014 | *Vampire Academy (ταινία)* | Ντιμίτρι Μπέλικοφ | Ταινία |
| 2014 | *Ντουμπρόφσκι (ταινία)* | Ντιμίτρι Μπέλικοφ | Ταινία |
| 2015 | *The Decorator* | Έραστ Φαντόριν | Ταινία |
| 2015 | *Viking* | Βλαδίμηρος ο Α΄ του Κιέβου | Ταινία |

Παραπομπές
----------

1. ↑  Ανακτήθηκε στις 14  Ιουνίου 2019.
2. ↑  Ανακτήθηκε στις 20  Ιουνίου 2019.
3. ↑  *Τσεχική Εθνική Βάση Δεδομένων Καθιερωμένων Όρων*. xx0220983. Ανακτήθηκε στις 18  Δεκεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντανίλα Κοζλόφσκι** |

* 
* Ντανίλα Κοζλόφσκι στην IMDb
* Αρχειοθετήθηκε 2014-03-21 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308764657
* LCCN: no2014069799
* ISNI: 0000 0004 3460 198X
* GND: 1131900723
* SUDOC: 240487230
* BNF: cb16923030m (data)
* NKC: xx0220983

 |

 |